Source: http://docplayer.hu/413605-A-kozossegi-jog-abc-je.html
Timestamp: 2017-09-22 06:28:00+00:00

Document:
A közösségi jog ABC-je - PDF
A közösségi jog ABC-je
Download "A közösségi jog ABC-je"
1 Európai Dokumentumok Oktatási és Kulturális Fôigazgatóság Dr. Klaus-Dieter Borchardt A közösségi jog ABC-je European Commission
2 Az Európai Dokumentumok sorozat e kötete az Európai Unió minden hivatalos nyelvén (angol, dán, finn, francia, görög, holland, német, olasz, portugál, spanyol és svéd) olvasható A SOROZAT TOVÁBBI KÖTETEI: Európa A-tól Z-ig (1997) Európa 10 pontban (1998) Az Európai Bizottság (1999) Nagy mennyiségû további információ található az Európai Unióról az Interneten is. Ezek az információk az Európa szerveren keresztül érhetôk el, amelynek címe: Európai Bizottság Oktatási és Kulturális Fôigazgatóság Publikációs Részleg, rue de la Loi/Wetstraat 200, B-1049 Brüsszel Katalógus adatok a kiadvány végén találhatók. Luxemburg: Az Európai Közösségek Hivatalos Kiadványainak Hivatala, 2000 ISBN Európai Közösségek, 2000 A kiadvány sokszorosítása engedélyezett. Nyomtatva Belgiumban KLÓRMENTES FEHÉRÍTETT PAPÍRON 1
4 Dr. Klaus-Dieter Borchardt A közösségi jog ABC-je Ötödik kiadás A kézirat lezárva: szeptember Fedélterv grafika: Mario Ramos A kiadvány elôször németül jelent meg a következô címen: Das ABC des Gemeinschaftsrechts Kiadta az Office for Official Publications of the European Communities 2, rue Mercier, L-2985 Luxembourg (1999) European Communities, 1999 Magyar fordítás Oktatási Minisztérium (2002) A magyar fordítás minôségéért és hûségéért az Oktatási Minisztérium vállalja a felelôsséget. 3
5 TARTALOM BEVEZETÉS: PÁRIZSTÓL RÓMÁN KERESZTÜL MAASTRICHTIG ÉS AMSZTERDAMIG 5 AZ EURÓPAI UNIÓ ALAPVETÔ ÉRTÉKEI 11 AZ EU BÉKEBIZTOSÍTÓ SZEREPE 11 KÉT VISSZATÉRÔ KÉRDÉS: EGYSÉG ÉS EGYENLÔSÉG 12 AZ ALAPVETÔ SZABADSÁGJOGOK 12 A SZOLIDARITÁS ELVE 12 A NEMZETI IDENTITÁS TISZTELETBEN TARTÁSA 13 A BIZTONSÁG IRÁNTI IGÉNY 13 ALAPVETÔ JOGOK AZ EU-BAN 14 AZ EURÓPAI UNIÓ ALKOTMÁNYA AZ EURÓPAI UNIÓ FELÉPÍTÉSE AZ EK ÉS AZ EU JOGI JELLEGE AZ EU FELADATAI AZ EU HATÁSKÖREI AZ EU INTÉZMÉNYEI Az Európai Tanács - Az Európai Parlament - Az Európai Unió Tanácsa - Az Európai Bizottság - Az Európai Bíróság és az Elsôfokú Bíróság - A Számvevôszék - Egyéb intézmények A KÖZÖSSÉGI JOGREND 55 4 AZ EU, MINT A JOGON ALAPULÓ ÉS JOG ÁLTAL LÉTREHOZOTT KÖZÖSSÉG A KÖZÖSSÉGI JOG FORRÁSAI A közösségi jog elsôdleges forrásai: az alapító szerzôdések - A közösségi jog másodlagos forrásai: a közösségi jogi eszközök - Nemzetközi megállapodások - Az íratlan jog forrásai - A tagállamok közötti megállapodások A KÖZÖSSÉG ESZKÖZEI
6 A rendeletek és az ESZAK általános határozatai - Irányelvek és ESZAK ajánlások - Egyedi határozatok - A közösségi intézmények által hozott, nem kötelezô erejû rendelkezések Állásfoglalások, nyilatkozatok és cselekvési programok A JOGALKOTÁSI FOLYAMAT A konzultációs eljárás - Az együttmûködési eljárás - Az együttdöntési eljárás A hozzájárulási eljárás - Az egyszerûsített eljárás Intézkedések végrehajtását szolgáló eljárások A JOGI VÉDELEM RENDSZERE A Szerzôdések megsértése miatt kezdeményezett eljárások - Semmissé nyilvánítási eljárások - Intézkedés elmulasztása miatti panaszok Kártérítési eljárások - A Közösség személyi állománya által indított eljárások - Fellebbezési eljárások - Ideiglenes jogvédelem - Elôzetes döntések A TAGÁLLAMOK FELELÔSSÉGE A KÖZÖSSÉGI JOG MEGSÉRTÉSE ESETÉN A tagállamok felelôssége a jogi aktusokért és azok megalkotásának elmulasztásáért A bíróságok felelôssége a közösségi jog megsértéséért A KÖZÖSSÉGI JOG HELYE A JOGREND EGÉSZÉBEN A KÖZÖSSÉGI JOGREND AUTONÓMIÁJA A KÖZÖSSÉGI ÉS A NEMZETI JOG KÖZÖTTI KÖLCSÖNHATÁSOK A KÖZÖSSÉGI JOG ÉS A NEMZETI JOG KÖZÖTTI ELLENTÉTEK A közösségi jog közvetlen alkalmazhatósága - A közösségi jog elsôbbsége KÖVETKEZTETÉSEK ESETEK FELSOROLÁSA A Közösségi jog jellege és elsôbbsége - A Közösség hatáskörei - Jogi aktusok hatálya - Alapvetô jogok - Általános jogelvek FÜGGELÉK AZ AMSZTERDAMI SZERZÔDÉS 12. CIKKÉBEN EMLÍTETT MEGFELELÔSÉGI TÁBLÁZATOK 5
8 BEVEZETÉS: PÁRIZSTÓL RÓMÁN KERESZTÜL MAASTRICHTIG ÉS AMSZTERDAMIG Az államról és a politikáról alkotott képünk alapját kevéssel a második világháború utánig szinte teljes egészében a nemzeti alkotmányok és jogyszabályok képezték. Demokratikus államainkban ezen az alapon fejlôdtek ki nem csak az állampolgárokra és a pártokra vonatkozó, de az államra és annak szerveire nézve is kötelezô magatartási szabályok. Európa teljes összeomlása, valamint politikai és gazdasági hanyatlása kellett ahhoz, hogy megteremtôdjenek egy új európai rend kialakulásának feltételei, és hogy ez a koncepció friss lendületet kapjon. Általánosságban elmondható, hogy az Európa egyesítésére való törekvés a második világháború óta eltelt idôben egy nagy számú és összetett szervezetbôl álló, nehezen átlátható és követhetô rendszert hozott létre. Például az OECD (Gazdasági Együttmûködési és Fejlesztési Szervezet), a NYEU (Nyugat-Európai Unió), a NATO (Észak-atlanti Szövetség Szervezete), az Európa Tanács, az Európai Unió [amely az Európai Szén- és Acélközösségbôl (ESZAK), az Európai Atomenergia Közösségbôl (Euratom) és az Európai Közösségbôl (EK) alakult ki], anélkül léteznek egymás mellett, hogy köztük valódi kapcsolatok alakultak volna ki. A különféle szervezetek tagországainak száma 19-tôl (NYEU) 40-ig terjed (Európa Tanács). Az intézmények e sokszínûsége mögött rejlô logikát csak akkor fedezhetjük fel, ha megvizsgáljuk az egyes szervezetek célkitûzéseit. Ezek alapján a szervezeteket három fô csoportba sorolhatjuk: Az euro-atlanti szervezetek Az euro-atlanti szervezetek az Amerikai Egyesült Államok és Európa között a második világháborút követôen létrejött szövetség eredményeként alakultak meg. Nem véletlen, hogy a háború utáni idôszakban létrejött elsô európai szervezet, az ban alapított OEEC (Európai Gazdasági Együttmûködési Szervezet) az Egyesült Államok kezdeményezésére született meg ben George Marshall, az USA akkori külügyminisztere felszólította az európai országokat, hogy egyesítsék erôiket gazdaságaik újjáépítése érdekében, és mindehhez amerikai segítséget ígért. Ez a Marshall-terv formájában valósult meg, amely Nyugat-Európa gyors újjáépítésének alapja lett. Az OEEC fô célja kezdetben az országok közti kereskedelem liberalizálása volt ban, amikor az Egyesült Államok és Kanada is tagjai sorába lépett, ez újabb célkitûzéssel egészült ki: a harmadik világ gazdasági fejlôdésének fejlesztési segélyek útján történô támogatásával. Az OEEC ezután átalakult OECD-vé (Gazdasági Együttmûködési és Fejlesztési Szervezet). 7
9 8 A NATO 1949-ben alakult meg, mint az Egyesült Államokkal és Kanadával közös katonai szövetség. Az 1954-ben létrejött NYEU célja az európai országok közti védelmi együttmûködés elôsegítése volt. Alapítói a Brüsszeli Szerzôdés aláírói (Egyesült Királyság, Franciaország, Belgium, Luxemburg és Hollandia), valamint a Német Szövetségi Köztársaság és Olaszország voltak. Mára Portugália, Spanyolország és Görögország is tagja a NYEU-nak. A NYEU feladata a tagjai közötti szoros védelmi és biztonsági együttmûködés elôsegítése; ezzel hozzájárul mind Európa NA- TO-beli politikai súlyának növeléséhez, mind az önálló európai arculat kialakításához a védelmi és biztonságpolitika terén. Az Európa Tanács és az EBESZ Az európai szervezetek második csoportjának közös jellemzôje, hogy struktúrájuk lehetôvé teszi a lehetô legtöbb tagország részvételét. Ugyanakkor az is közismert, hogy ezek a szervezetek nem kívánnak túllépni a nemzetközi együttmûködés szokásos keretein. Ebbe a csoportba tartozik az Európa Tanács, amely politikai intézményként jött létre május 5-én. Alapokmánya semmiféle említést nem tesz egy szövetség vagy unió létrehozása felé teendô lépésekrôl, és nem biztosít lehetôséget a szuverén jogok átengedésére vagy összevonására sem. Bármely fontos kérdésben egyhangú egyetértés szükséges a döntéshozatalhoz, így tehát minden ország vétójoggal bír; ugyanez a felállás mûködik az ENSZ Biztonsági Tanácsában is. Az Európa Tanács szervezeti felépítésének kialakításakor tehát csak a nemzetközi együttmûködés szempontjait vették figyelembe. A Tanács számos egyezményt hozott létre a gazdaság, kultúra, szociálpolitika és jog területein. Ezek közül a legfontosabb - és legismertebb - az november 4-én megkötött, az emberi jogok és alapvetô szabadságjogok védelmérôl szóló egyezmény (Európai Emberi Jogi Egyezmény, EEJE). Az egyezmény nem csak az emberi jogok védelmére vonatkozó minimumszabályok rögzítését tette lehetôvé a tagországok számára, hanem vele egy olyan jogi védelmi rendszer is létrejött, amely lehetôvé teszi, hogy az egyezmény alapján Strasbourgban felállított intézmények (az Európai Emberi Jogi Bizottság és az Európai Emberi Jogi Bíróság) elítélhessék az emberi jogok megsértését a tagországokban. A szervezetek ezen csoportjába tartozik az Európai Biztonsági és Együttmûködési Szervezet (EBESZ) is, amelyet az 1994-es Európai Biztonsági és Együttmûködési Értekezlet hozott létre. Az EBESZ mûködését az 1975-ös Helsinki Záróokmányban, valamint az 1990-es Párizsi Chartában foglalt elvek és célkitûzések határozzák meg. Az európai államok közti bizalom erôsítésén túl e célok közé tartozik egy ún. biztonsági háló létrehozása is, amely lehetôvé teszi a viták békés rendezését. Amint a közelmúlt eseményei bizonyították, Európának bôven van még mit tanulnia ezen a téren.
10 Az Európai Unió Az európai szervezetek harmadik csoportját az Európai Unió alkotja, amely az Európai Szén- és Acélközösségbôl, az Európai Atomenergia Közösségbôl és az Európai Közösségbôl (EK) nôtt ki. Az EU precedens nélküli tulajdonsága, amely megkülönbözteti az államok közti nemzetközi szövetségek jellemzô típusaitól, az, hogy a tagállamok egyes szuverén jogaikat átruházták az EU magját alkotó EK-ra, és felruházták azt az önálló cselekvés jogkörével. E jogkörök gyakorlása során az EK szuverén aktusokat alkothat, amelyek minden tagállamban a tagállam jogával azonos erôvel bírnak. Az Európai Közösség alapkövét Robert Schuman francia külügyminiszter fektette le május 9-én tett nyilatkozatában, melyben bemutatta Jean Monnet-val együtt kidolgozott tervét az európai szénés acélipar egyesítésére. Kettôjük kezdeményezését ô maga úgy jellemezte, mint amely történelmi jelentôségû egy jól szervezett és életképes Európa felépítéséhez, elengedhetetlenül szükséges a civilizációhoz, és amely nélkül a világbéke nem tartható fenn. A Schumann-terv megvalósulását az Európai Szén- és Acélközösség alapító szerzôdésének aláírása jelentette. A szerzôdés, amelyet a hat alapító tagállam (Belgium, Németország, Franciaország, Olaszország, Luxemburg és Hollandia) április 18-án írt alá Párizsban (Párizsi Szerzôdés), július 23-án lépett hatályba. További fejlôdésre csak késôbb került sor, amikor a Római Szerzôdések aláírásával március 25-én létrejött az Európai Gazdasági Közösség (EGK) és az Európai Atomenergia Közösség is; ezek munkájukat a szerzôdések életbe lépését követôen, január 1-én kezdték meg. A Maastrichti Szerzôdés, amely az Európai Uniót létrehozta, újabb mérföldkô volt az Európa politikai egyesítéséhez vezetô úton. Bár a Szerzôdést február 7-én írták alá Maastrichtban, a ratifikálási folyamat során felmerült akadályok következtében (Dánia lakosai csak a második népszavazáson fogadták el; Németországban jogi eljárást indítottak annak megállapítására, hogy a Szerzôdés Parlament általi jóváhagyása alkotmányellenes) csak november 1-én lépett életbe. A Szerzôdés kimondja, hogy megkötése egy új szakaszt kezdete az európai népek még szorosabb egységbe kovácsolásának folyamatában. Azon túl, hogy több helyütt módosítja az E(G)K-rôl, illetve az Euratomról szóló szerzôdéseket, a Maastrichti Szerzôdés tartalmazza az Európai Unió létrehozásáról szóló dokumentumot is - bár nem viszi teljesen végbe ezt a folyamatot. Éppúgy, mint az EK létrehozása, ez is annak az útnak a kezdete, amely végül elvezet majd az az EK-t is magában foglaló európai alkotmányos rendszerhez. Az EU-t az október 2- án aláírt Amszterdami Szerzôdés fejlesztette tovább, amely a tagállamok ratifikációs folyamatának lezárulását követôen, május 1-én lépett életbe. Külön em- 9
11 10 lítést érdemel itt az egyik újítás: az Európai Unióról szóló Szerzôdés rugalmasságra vonatkozó elôírásainak beillesztése. Ezek értelmében az egymással szorosabb együttmûködést kialakítani kívánó tagállamok céljaik megvalósításához a megadott feltételek mellett felhasználhatják a Szerzôdésekben leírt intézményeket, eljárásokat és mechanizmusokat. Ez a gyakorlatban még ha korlátozásokkal is egy olyan Európa kialakításának lehetôségét teremti meg, amelyben az államok fejlôdési sebessége különbözô. A Szerzôdés eredményeképp létrejött Európai Unió a médiákban olvasható egyes beszámolókkal ellentétben nem váltja föl az Európai Közösségeket, hanem ehelyett közös ernyô alá helyezi ôket, mint az együttmûködés új formáit és útjait (EU 47. cikk). Így épül fel az Európai Uniót alátámasztó három pillér : az Európai Közösségek; a közös kül- és biztonságpolitika; és az igazságügyi és belügyi együttmûködés. Ezeket az EU alkotmányát tárgyaló fejezet részletesebben is bemutatja. Az EU tagállamai között az elsô hat az EK alapító tagja, ezek Belgium, Németország (ez a két Németország október 3-i újraegyesítését követôen magában foglalja a volt NDK területét is), Franciaország, Olaszország, Luxemburg és Hollandia január 1-én az Egyesült Királyság, Dánia (Grönland kivételével, amely az 1982 februárjában tartott népszavazáson kis többséggel az EK-ból történô kiválás mellett szavazott) és Írország is csatlakozott a Közösséghez; Norvégia tervezett belépését meghiúsította az 1972 októberében tartott népszavazás (a szavazók 53,5% szavazott az EK-tagság ellen). Görögország, Portugália és Spanyolország 1976-ban illetve 1977-ben kérte felvételét. Ez a déli irányú bôvítés január 1-én fejezôdött be Portugália és Spanyolország felvételével; Görögország már január 1. óta tagja volt a Közösségnek. A bôvítés következô körében, január 1-én Ausztria, Finnország és Svédország vált az november 1-én életbe lépett Maastrichti Szerzôdésnek köszönhetôen átalakult Európai Unió tagjává (EU). Norvégiában a népszavazáson megismétlôdött a 22 évvel korábbi eredmény, amikor a szavazók kis többséggel (52,4%) elvetették Norvégia EU-csatlakozását. Az EU tehát január 1. óta 15 tagállamból áll. Felvételét kérte még Törökország (1987), Ciprus (1990), Svájc ( a kérelem elbírálási folyamata jelenleg fel van függesztve), Magyarország (1994), Lengyelország (1994), Románia (1995), Lettország (1995), Szlovákia (1995), Észtország (1995), Litvánia (1995), Bulgária (1995), a Cseh Köztársaság (1996), Szlovénia (1996) és Málta (a kérelmet 1998-ban megújították). A Bizottság 1997-ben az Agenda 2000 címû dokumentumban vázolta az EU Tanácsa számára a kérelmekkel kapcsolatos álláspontját. A bôvítési folyamat általános kereteit az Európai Tanács 1997-es luxemburgi találkozóján dolgozta ki; ebben (Svájc kivételével) helyet kapott minden olyan ország, amely felvételét kérte. A folyamat három fázisból áll:
12 Az Európai Értekezlet, amely elsô alkalommal március 12-én ült össze Londonban, egy többoldalú fórum, amelyben 10 közép- és kelet-európai állam és Ciprus, valamint mára már Málta is részt vesz. Az Értekezlet lehetôséget biztosít a közös kül- és biztonságpolitika, az igazságügy és belügy, valamint a régiók közti gazdasági együttmûködés terén folytatott politikai konzultációkra. A 10 közép- és kelet-európai állam, valamint Ciprus és Málta csatlakozási folyamata megkezdôdött. A folyamatot vezérlô elv az, hogy az államok azonos feltételekkel válhatnak az EU tagjává, és azonos követelményeket kell teljesíteniük a csatlakozási folyamat során. Egy speciális elôcsatlakozási stratégia segíti a tagjelölteket abban, hogy jogrendjüket még a csatlakozást megelôzôen a lehetô legnagyobb mértékben az EU jogához igazítsák. Az ellenôrzési folyamat részeként a Bizottság a Tanács számára rendszeres jelentéseket készít a kelet- és közép-európai államok csatlakozási folyamatáról, adott esetben ajánlásokat téve a csatlakozási tárgyalások megkezdésének idôpontjára is. Az elsô ilyen jelentés benyújtására 1998 végén került sor. A Bizottság által javasolt hat országgal (Ciprus, Magyarország, Lengyelország, Észtország, Cseh Köztársaság és Szlovénia) március 31-én kezdôdtek meg a csatlakozási tárgyalások. Az egyes tagjelölt államokkal folytatott tárgyalások kétoldalúak, és nem szükséges, hogy egy idôben fejezôdjenek be. Az Európai Közösség által felállított jogrend mélyen beágyazódott politikai életünkbe. Minden évben több ezer olyan határozat születik a közösségi szerzôdések alapján, amely alapvetô hatással van a tagállamokra és azok állampolgárainak életére. Az egyes emberek már régóta nem csak saját országuk, városuk vagy megyéjük állampolgárai, hanem egyben a Közösség állampolgárai is. Már csak ezért is elengedhetetlen, hogy a Közösség állampolgárai tisztában legyenek azzal a jogrenddel, amely mindennapi életüket befolyásolja. A Közösség és a közösségi jog összetett kérdéseiben azonban nem könnyû eligazodni. Ennek oka részben nem más, mint a Szerzôdések néha homályos és átláthatatlan megfogalmazása. További tényezô az a számos eddig ismeretlen koncepció, amelyekkel a Szerzôdések az új utakat kívánták leírni. Azzal, hogy az elkövetkezendô oldalakon igyekszünk érthetôen bemutatni a Közösség felépítését és az európai jogrend pilléreit, szeretnénk hozzájárulni az EU állampolgárai tisztánlátásának megteremtéséhez (1). (1) Az Amszterdami Szerzôdést követôen a Szerzôdés cikkeit újraszámozták. Ebben a füzetben az új számozást használjuk. A függelékben található megfelelôségi táblázat segít megtalálni az ismert, de új számmal rendelkezô cikkeket. 11
13 AZ EURÓPAI UNIÓ ALAPVETÔ ÉRTÉKEI 12 Az egyesült Európa alapjait olyan alapvetô elvek és értékek képezik, amelyeket a tagállamok is magukénak vallanak, és amelyeket a Közösség végrehajtó szervei ültetnek át a mindennapok gyakorlatába. Ezek közé az elismert alapvetô értékek közé tartozik a tartós béke biztosítása, az egység, egyenlôség, szabadság, biztonság és szolidaritás. Az EU kinyilvánított célja, amelyben minden tagállam osztozik, a szabadság, demokrácia és jogállamiság elveinek védelme [EU Szerzôdés (EUSZ) 6. cikk 1. bekezdés]. Az emberi jogok és az alapvetô szabadságjogok védelmével együtt ezeket az elveket az EUSZ úgy erôsítette meg, hogy most elôször azt is szabályozta, milyen intézkedéseket kell hozni ezen elvek megsértése esetén (EUSZ 7. és 8. cikk). A gyakorlatban ez azt jelenti, hogy ha az állam- és kormányfôk a tagállamok egyharmada vagy a Bizottság javaslata alapján megállapítják hogy az EU alapelveit valahol súlyosan és tartósan megsértették és ezzel az Európai Parlament is egyetért a Tanács minôsített többséggel eljárva határozatot hozhat a szóban forgó tagállamnak az EU Szerzôdésbôl és az EK Szerzôdésbôl fakadó bizonyos jogai felfüggesztésérôl, beleértve a Tanácsban való szavazati jogát is. Azonban e döntés meghozatalakor a Tanácsnak különösen tekintettel kell lennie a döntés természetes és jogi személyek jogait és kötelességeit befolyásoló lehetséges következményeire. A szóban forgó tagállam az EU Szerzôdésbôl és az EK Szerzôdésbôl fakadó kötelességei továbbra is fennállnak. AZ EU BÉKEBIZTOSÍTÓ SZEREPE Az európai egyesítési folyamat elsôdleges mozgatórugója a békére való törekvés. Ebben az évszázadban két világháborúban harcoltak egymás ellen azok az országok, amelyek most az Európai Közösség tagállamai. Az európai politika tehát egyúttal békepolitika is, és a Közösség létrehozása egyszersmind egy olyan európai békerendszer alapkövévé is vált, amely lehetetlenné teszi a Közösség tagállamai közti háborút. Erre bizonyíték a több mint 40 éve tartó európai béke. KÉT VISSZATÉRÔ KÉRDÉS: EGYSÉG ÉS EGYENLÔSÉG Az egység visszatérô kérdés. Mai problémáinkon csak akkor kerekedhetünk felül, ha az európai országok az egység felé vezetô úton haladnak. Sokan vélik úgy, hogy az európai integráció, az Európai Közösség nélkül lehetetlen lenne biztosítani és a jövôre nézve garantálni a békét (Európában és világszerte), a demokráciát, a jog uralmát és az igazságosságot, a gazdaság fellendülését és a szociális biztonságot. A munkanélküliség, a nem megfelelô ütemû növekedés és a környezetszennyezés már régóta nem
14 csupán az egyes nemzetek problémája - és nem is oldhatók meg nemzeti szinten. Csak a Közösség lehet az a keret, amelyen belül a stabil gazdasági berendezkedés létrejöhet, és csak az európai népek közös erôfeszítése tarthat fenn egy olyan nemzetközi gazdaságpolitikát, amely javítja az európai gazdaság teljesítményét és hozzájárul a társadalmi igazságossághoz. Összefogás nélkül Európa nem érvényesítheti politikai és gazdasági függetlenségét a világban, nem szerezheti vissza befolyását és a világpolitikában betöltött szerepét. Egység csak ott maradhat fönn, ahol egyenlôség uralkodik. A Közösség egyetlen állampolgára sem kerülhet hátrányos helyzetbe, vagy érheti ôt hátrányos megkülönböztetés állampolgársága miatt. Fel kell számolni minden nem, faj, etnikai származás, vallás és hit, fogyatékosság, életkor és szexuális beállítottság alapú hátrányosan megkülönböztetô bánásmódot. A Közösség minden állampolgára egyenlô a törvény elôtt. A tagállamok viszonyában az egyenlôség azt jelenti, hogy egyetlen államnak sincsenek elôjogai a többivel szemben, és a természetes különbségeknek, így a méretbeli, lakosságszámbeli és strukturális különbségeknek mindig az egyenlôség elvét tiszteletben tartva kell teret adni. AZ ALAPVETÔ SZABADSÁGJOGOK A szabadság a béke, az egység és az egyenlôség közvetlen következménye. A 15 állam összekapcsolásával és így egy nagyobb egység létrehozásával azonnal valóra válik a mozgás szabadsága. Ennek legfontosabb vívmányai a munkavállalók szabad mozgása, a letelepedés szabadsága, a szolgáltatásnyújtás szabadsága, az áruk szabad mozgása és a tôkemozgás szabadsága. Ezek az alapító szerzôdésekben biztosított alapvetô szabadságjogok garantálják az üzleti élet szereplôi számára a döntés szabadságát, a dolgozóknak munkahelyük megválasztásának szabadságát, a fogyasztóknak pedig a termékek lehetô legszélesebb kínálatából való választás szabadságát. A verseny szabadsága lehetôvé teszi, hogy az üzletemberek egy összehasonlíthatatlanul szélesebb potenciális vásárlói körnek kínálják termékeiket és szolgáltatásaikat. A munkavállalók az EU egész területén saját akaratuknak megfelelôen választhatják és változtathatják meg, hogy hol akarnak dolgozni. A megnövekedett verseny azt eredményezi, hogy a fogyasztók jóval nagyobb kínálatból választhatják ki a legolcsóbb és legjobb termékeket. A SZOLIDARITÁS ELVE A szolidaritás a szabadság elengedhetetlen kiegészítôje, hiszen a szabadság élvezete ha közben másokkal nem törôdünk - mindig valaki más kárára történik. Ezért ahhoz, hogy a Közösség fennmaradhasson, alapelvei közé fel kell vennie a tagjai közötti szolidaritást, és mind az elônyöket, például a gazdasági fellendülést, mind a 13
15 14 terheket egyenlôen és igazságosan kell a tagok közt megosztania. A NEMZETI IDENTITÁS TISZTE- LETBEN TARTÁSA A tagállamok nemzeti identitását tiszteletben kell tartani (EUSZ 6. cikk 3. bekezdés). Nem az a cél, hogy a tagállamok feloldódjanak az EU-ban, hanem hogy sajátosságaikkal járuljanak hozzá a sikerhez. Pontosan a nemzeti jellegzetességeknek és identitásoknak ez a változatossága az, ami az EU erkölcsi tekintélyét adja - amit az EU aztán az egész Közösség érdekében használ fel. A BIZTONSÁG IRÁNTI IGÉNY Végezetül, ezen alapvetô értékek mindegyikének alapja a biztonság. A közelmúlt változással teli idôszakában - amelyben számos ismeretlen kihívással kellett szembenéznünk - a biztonság egy olyan alapvetô igény lett, amelynek kielégítésére a Közösségnek szintén törekednie kell. A közösségi intézményeknek tevékenységeik során mindig figyelembe kell venniük, hogy az embereknek és a vállalatoknak állandóságra, következetességre és megbízhatóságra van szükségük a munkahelyek fennmaradása, az általános gazdasági és üzleti feltételek és a szociális biztonság terén. ALAPVETÔ JOGOK AZ EU-BAN Az alapvetô értékek és a mögöttük lévô koncepciók fényében szükségképpen felmerül az a kérdés, hogy mik a Közösség egyes állampolgárainak alapvetô jogai - különösen, hogy Európa történelmét az elmúlt több, mint 200 évben az alapvetô jogok védelmének erôsítésére való folyamatos törekvés jellemezte. Azóta, hogy a XVIII. században napvilágot látott az emberi és polgári jogokról szóló nyilatkozat, az alapvetô jogok és a polgári szabadságjogok mélyen áthatják a legtöbb civilizált állam alkotmányát. Különösen igaz ez az EU tagállamaira, amelyek jogrendje a jogállamiságon és az egyéni méltóság, szabadság és a fejlôdéshez való jog tiszteletén alapul. Az emberi jogok védelmére számos nemzetközi egyezmény is született, amelyek közül kiemelkedô jelentôségû az november 4-én megkötött Európai Egyezmény az Emberi Jogok és az Alapvetô Szabadságjogok Védelmérôl. Ha a Közösségi Szerzôdéseket kifejezetten az egyes közösségi állampolgárok alapvetô szabadságjogaira vonatkozó passzusokat keresve vizsgáljuk át, kiábrándító eredményre jutunk. A tagállamok jogrendszereivel szemben az Európai Közösségeket létrehozó szerzôdések egyáltalán nem tartalmazzák az alapvetô jogok felsorolását. Azonban az Európai Parlament, a Tanács és a Bizottság, mint az EU politikáját meghatározó szervek, április 5-én ünnepélyesen kiadták együttes nyilatkozatukat az alapvetô jogokról. Hangsúlyozták e jogok megóvásának fontosságát a Közösségen belül, és elkötelezték magukat amellett, hogy hatásköreik gyakorlása és a Közösség célkitûzéseinek megvalósítása so-
16 rán védelmezik ezeket. Az Európai Tanács április 7-8-i koppenhágai ülésén a tagállamok állam- és kormányfôi egy nyilatkozatot adtak ki a demokráciáról, amelyben megerôsítették az 1977-es nyilatkozatot. Ha ez a két nyilatkozat talán nem is ruház közvetlenül érvényesíthetô jogokat a Közösség állampolgáraira, a Közösség által az emberi jogok számára biztosított kiemelt státusz bizonyítékaként nagy politikai jelentôséggel bírnak. Az EU Szerzôdés ezt a kötelezettségvállalást jogilag kötelezô érvényû formába önti, amikor kimondja, hogy az EU tiszteletben tartja az november 4-én Rómában megkötött, az Emberi Jogok és az Alapvetô Szabadságjogok Védelmérôl szóló Európai Egyezmény által garantált, valamint a tagállamok közös alkotmányos hagyományaiból következô alapvetô jogokat, mint a közösségi jog általános alapelveit (EUSZ 6. cikk 2. bekezdés). Az alapvetô jogok védelmét szolgáló közösségi jogrend kialakulása azonban meglehetôsen sokáig váratott magára. Az Európai Közösségek Bírósága csak 1969-re hozta létre az ezzel foglalkozó esetjogi alapot. Ennek oka az volt, hogy a korai években a Bíróság minden, az alapvetô jogokra vonatkozó beadványt visszautasított azzal az indoklással, hogy nem tiszte foglakozni a nemzeti alkotmányjog körébe esô kérdésekkel. A Bíróság nem utolsó sorban azért kényszerült álláspontja megváltoztatására, mert magában a Bíróságban testesült meg a Közösség elsôdlegessége és nemzeti joggal szembeni elsôbbsége, márpedig ez az elsôbbség csak akkor alapozható meg, ha a közösségi jog önmagában elegendô ahhoz, hogy az alapvetô jogok védelmét ugyanolyan törvényi erôvel garantálhassa, mint a nemzeti alkotmányok. Az esetjog kiindulópontja ezen a téren a Stauder-ügyben hozott ítélet volt. Itt a jogvita tárgyát az képezte, hogy egy, a háborús áldozatoknak járó támogatásban részesülô személy emberi méltóságának és az egyenlôség elvének megsértésének érezte azt, hogy meg kell adnia nevét, amikor feliratkozik a karácsonykor kedvezményes áron vajat vásárolni kívánók közé. A Közösség elôírásainak értelmezése után a Bíróság arra a következtetésre jutott, hogy a támogatásban részesülôknek nem kell megadniuk nevüket, és bár úgy határozott, hogy az ügyben az alapvetô jogok megsértése kérdésének tárgyalására nincs szükség; végezetül pedig kijelentette, hogy a közösségi jogrend általános alapelvei közé, amelyek védelmezése a Bíróság feladata, beletartozik az alapvetô jogok védelme is. Ez volt az elsô alkalom, amikor a Bíróság elismerte, hogy létezik az alapvetô jogoknak olyan rendszere, amelyet a Közösség magáénak ismer el. A Bíróság kezdetben az alapvetô jogokra vonatkozó biztosítékokat a Szerzôdések egyes elôírásaiból vezette le. Ez különösen a hátrányos megkülönböztetés tilalma estében volt így, amelyek alapvetôen mindig az egyenlôség általános elvével foglalkoztak, még ha különbözô oldalról is. Jó példa erre az állampolgárság alapján történô 15
17 16 mindenfajta diszkrimináció tilalma (EK 12. cikk); az emberekkel szemben nem, faj, etnikai származás, vallás és hit, fogyatékosság, életkor vagy nemi hovatartozás alapján történô megkülönböztetô bánásmód tilalma (EK 13. cikk); az árukkal és személyekkel szembeni azonos bánásmód elôírása a négy alapvetô szabadságjog tekintetében (az áru szabad mozgása - EK 28. cikk; a személyek szabad mozgása - EK 39. cikk; a letelepedés szabadsága - EK 43. cikk; a szolgáltatás szabadsága - EK 50. cikk); a verseny szabadsága (EK 81f cikk); valamint az az elv, hogy a nôk és férfiak egyenlô díjazásban részesüljenek (EK 141. cikk). A Közösség által rögzített négy alapvetô szabadságjog, amely a szakmai-üzleti élet alapvetô szabadságjogait alkotja, úgy is tekinthetô, mint egy alapvetô szabadságjog, amely biztosítja a mozgás, a hivatás megválasztásának és gyakorlásának szabadságát. Külön garancia biztosítja az egyesülési jogot (EK 137. cikk és ESZAK 48. cikk 1. bekezdés), a petíciókhoz való jogot (EK 21. cikk és ESZAK 48. cikk 2. bekezdés), valamint az üzleti és hivatali titok védelmét (EK 287. cikk, Euratom 194. cikk és ESZAK 47. cikk 2. és 4. bekezdés). A bíróság folyamatosan fejlesztette és bôvítette ezeket a korai kezdeményezéseket, amelyek célja az alapvetô jogok védelmének biztosítása volt a közösségi jogon keresztül. Ennek érdekében általános jogelveket fektetett le és alkalmazott, támaszkodva azokra a minden tagállam alkotmányában megtalálható elvekre, valamint azokra az emberi jogok védelmérôl szóló nemzetközi egyezményekre, amelyekhez a tagállamok csatlakoztak. Ez utóbbiak közül kiemelkedik az Európai Emberi Jogi Egyezmény, amely nagy lépés volt az EK-ben érvényes alapvetô jogok tartalmának, valamint az ezeket védô mechanizmusok kialakításában. Mindezek alapján a Bíróság a következô szabadságjogokat határozta meg, mint a közösségi jog által biztosított alapjogokat: a tulajdonhoz való jog, a hivatás gyakorlásához való jog, az otthon sérthetetlenségének joga, a véleményalkotás szabadsága, általános személyiségi jogok, a család védelme (pl. a családtagok csatlakozási joga egy migráns munkavállalóhoz), a gazdaság szabadsága, vallás és hit szabadsága; valamint számos, az eljárásjoghoz fûzôdô alapvetô jog: a megfelelô bírósági eljáráshoz való jog, az ügyvéd és megbízója közötti kommunikáció titkosságának elve (ez a polgári jogot alkalmazó országokban, mint a bizalmas közléshez való jog ismeretes), a bûncselekmények kétszeri büntetésének tilalma és a Közösség törvényeinek indokolására vonatkozó követelmény. Az egyik különösen fontos elv, amelyre a Közösség elôtti jogvitákban gyakran hivatkoznak, az egyenlô bánásmód elve. Egyszerûen megfogalmazva ez azt jelenti, hogy ha nincs valamiféle objektív alap a különbségtételre, a hasonló eseteket hasonlóan kell kezelni. A Bíróság azonban a nemzetközi gyakorlattól eltérôen azon a véleményen volt, hogy ez az elv nem akadálya annak, hogy egyes államok polgáraival és termékeivel szemben magasabb kö-
18 vetelményeket legyenek érvényben, mint más tagállamok állampolgáraival vagy termékeivel szemben. Ez a fordított diszkrimináció elkerülhetetlenül következik a Közösség hatásköreinek korlátozott terjedelmébôl. A Bíróság eddig kihirdetett ítéletei értelmében az alapvetô szabadságjogokon alapuló liberalizációt megkövetelô közösségi elôírások csak a határokon átnyúló kereskedelemre vonatkoznak. Az áruk adott tagállamon belüli termelésére és forgalomba hozatalára, vagy az adott tagállam állampolgárainak saját országon belüli jogállására vonatkozó szabályokra a közösségi jog csak akkor van hatással, ha a Közösség jogharmonizációs intézkedéseket vezetett be. A Bíróság különféle ügyekben született ítéletei kiterjedt kvázi-alkotmányos közösségi jogot hoztak létre. Ezek közül a gyakorlatban az arányosság elve a legfontosabb. Ez azt jelenti, hogy össze kell mérni az elérendô célt és a bevetett eszközöket, és törekedni kell ezek megfelelô egyensúlyára, hogy az állampolgárokra ne nehezedjen túl nagy teher. A közösségi jogot meghatározó további alapvetô elvek az igazgatás általános elvei és a megfelelô eljárás koncepciója: a jogos elvárásokat védelmezni kell, tilos olyan visszamenôleges intézkedéseket hozni, amelyek terhek kirovásával járnak vagy jogszerûen megszerzett elônyt érvénytelenítenek; biztosítani kell a megfelelô jogi eljáráshoz való jogot - az erre vonatkozó hagyományos kifejezés a természetes igazságosság - a Bizottság adminisztratív eljárásaiban és a Bíróság jogi eljárásaiban. Kivételes fontossággal bír az átláthatóság növelése, mely alatt az értendô, hogy a döntéseket a lehetô legnyíltabb módon, valamint az állampolgárokhoz a lehetô legközelebbi szinten kell meghozni. Ennek az átláthatóságnak fontos része, hogy az EU minden állampolgárának és az EU tagállamaiban bejegyzett minden jogi személynek jogában áll hozzáférni a Tanács és a Bizottság dokumentumaihoz. Elismerve a Bíróság által elért eredményeket az íratlan alapvetô jogok fentiek szerinti kialakításában, az alapvetô európai jogok ilyen levezetése egy komoly hátrányt rejt magában: a Bíróság az adott esetben tárgyalt kérdésekre van korlátozva. Ez azt eredményezheti, hogy nem minden olyan területre nézve tudja levezetni az alapvetô jogokat az általános jogelvekbôl, amelyekre nézve ez szükséges vagy kívánatos lenne. Nem képes továbbá az alapvetô jogok körét és védelmük korlátait olyan általános érvénnyel és részletesen meghatározni, ahogy arra szükség lenne. Ez oda vezet, hogy a közösségi intézmények nem tudják kellô pontossággal felmérni, hogy fennálle annak a veszélye, hogy megsértik valamely alapvetô jogot. Ugyanígy a Közösség érintett állampolgárai sem tudják minden esetben megítélni, hogy alapvetô jogaik sérültek-e. Hosszú ideig a helyzet megoldásának azt tartották, ha az EK csatlakozik az EEJE-hez. A Bíróság azonban 2/94 sz. véleményében azt állapította meg, hogy a jog mai állása szerint az EK nem jogosult az egyezmény- 17
19 hez való csatlakozásra. A Bíróság kimondta, hogy az emberi jogok tiszteletben tartása a közösségi jogszabályok jogszerûségének elôfeltétele. Az egyezményhez való csatlakozás azonban jelentôs változást okozna az emberi jogok védelmére jelenleg a Közösségben alkalmazott rendszerben, mivel így a Közösség egy már létezô nemzetközi intézményrendszer tagjává válna, valamint az egyezmény minden rendelkezését integrálni kellene a Közösség jogrendjébe. A Bíróság álláspontja szerint a Közösség emberi jogok védelmét szolgáló rendszerének ilyen módosítása, amely hasonlóan mélyreható intézményi változásokkal járna a Közösség és a tagállamok számára is, alkotmányos jelentôségû lenne, és ezért meghaladná az EK Szerzôdés 308. cikke által biztosított döntési jogköröket. Az alapvetô jogok e kérdésének egyszer s mindenkorra történô megoldásának egyetlen lehetôsége a kifejezetten az EU-ban érvényes alapvetô jogok lefektetése lenne, a meglévô EU és EK Szerzôdés módosítása útján. Ennek alapjául az Európai Parlament alapvetô jogokról és szabadságjogokról szóló nyilatkozata szolgálhatna, amely részletesen felsorolja az emberi jogokat. Ez az egyetlen hatékony mód az emberi jogok védelmének fejlesztésére az EU-ban abban az esetben természetesen, ha a tagállamok képesek egyetértésre jutni ezeknek a jogoknak a terjedelmérôl és jellegérôl. Jól látható, hogy ilyen konszenzus eddig még nem született; a tagállamok csak egy általános, azonban kötelezô érvényû kötelezettségvállalásig jutottak, miszerint az EU-ban védik és tiszteletben tartják az alapvetô szabadságjogokat. 18
20 AZ EURÓPAI UNIÓ ALKOTMÁNYA Minden társadalmi szervezôdésnek megvan a maga alkotmánya. Az alkotmány az, amely a politikai rendszert, azaz az egyes alkotóelemek egymáshoz és az egészhez való viszonyát meghatározza, amely rögzíti a közös célokat és lefekteti a kötelezô érvényû döntések meghozatalára vonatkozó szabályokat. Az EU alkotmányának, mint a tagállamok olyan szövetségi alkotmányának, amely szövetséget pontosan körülírt funkciókkal és feladatokkal ruháztak fel, ugyanazon kérdésekre kell választ adnia, mint az egyes államok alkotmányainak. Legtöbb tagállama alkotmányával ellentétben az EU alkotmányát nem egy összefoglaló alkotmányos dokumentum rögzíti, hanem azokon a szabályokon és alapvetô értékeken alapul, amelyeket a hatalmi pozíciók birtokosai magukra nézve kötelezônek fogadnak el. Ezek a szabályok részben megtalálhatók az alapító szerzôdésekben és a Közösség intézményei által kidolgozott jogi dokumentumokban, részben azonban csak a szokásjog ôrzi ôket. A tagállamokban a politikai intézményrendszert két mindent átható elv határozza meg: a jogállamiság és a demokrácia. Ahhoz, hogy az Unió cselekvései hûek legyenek a törvényesség és demokrácia e két követelményéhez, mind jogi, mind demokratikus legitimitásra szükségük van; ez igaz mind azokra az alapokra, amelyekre az EU épül, mind szervezeti felépítésére, az általa birtokolt hatáskörökre, mûködésének módjára, a tagállamok és azok intézményeinek helyzetére, valamint az állampolgárok helyzetére. Milyen válaszokat adhat a közösségi jogrend ezekre az EU szerkezetét, alapvetô értékeit és intézményeit érintô kérdésekre? AZ EURÓPAI UNIÓ FELÉPÍTÉSE: A HÁROM PILLÉR Az elsô pillér: az Európai Közösségek Az elsô pillért a három Európai Közösség (E(G)K, Euratom, ESZAK) alkotja, amelyeket a gazdasági és monetáris unió mélyített el és bôvített ki. Az EU létrehozásakor az Európai Gazdasági Közösség új nevet kapott, így lett belôle Európai Közösség. Az EGK Szerzôdés neve EK Szerzôdésre változott. Ez a változás egy tisztán gazdasági közösségbôl egy politikai unióvá való átalakulást volt hivatva kifejezni. A névváltozás azonban nem volt hatással a három már létezô közösségre (ESZAK, Euratom, EK), miután ezek hivatalos egyesítését semmilyen formában nem vonta maga után. Az EU létrehozásának folyamata során az EK egyes intézményeinek neve 19

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság